
NOTE. 


The  Text  is  a reprint  of  that  published  by  Tauchnitz  in  1839. 
At  the  foot  of  the  page  are  noted  any  special  variations  in 
other  editions  of  importance.  The  readings  of  Hartel’s  text 
which  differ  from  the  Tauchnitz  edition  in  any  essential 
respect  are  indicated  by  the  letter  H. 

ORATIO  DOMINICA. 


Pater  noster,  qui  es  in  coelis,  sanctificetitr  nomel 

TUUM,  ADVENIAT  REGNUM  TUUM,  FIAT  VOLUNTAS  TUA  SICUT  IN 
OOELO  ET  IN  TERRA,  PANEM  NOSTRUM  QUOTIDIANUM  DA  NOBIS 
HODIE,  ET  REMITTE  NOBIS  DEBITA  NOSTRA,  SICUT  ET  NOS 
REMITTIMUS  DEBITORIBUS  NOSTRIS,  ET  NE  NOS  PATIARIS  IN- 
DUCI  IN  TENTAT1 ONEM,  SED  LIBERA  NOS  A MALO. 


TH.  C.  CYPRIAN! 


DE  ORATIONE  DOMINICA 


I. 


VANGrELICA  praecepta,  fratres  dilectissimi,  nihil  aliud 


sunt  quam  magisteria  divina,  fundamenta  aedificandae 
spei,  firmani enta  corroborandae  fidei,  nutrimenta  fovendi  cor- 
dis, gubernaculadirigendi  itineris,  praesidia  obtinendae  salutis, 
quae  dum  dociles  1 credentium  mentes  in  terris  instruunt,  ad 
coelestia  regna  perducunt.  Multa  et  per  prophetas  servos 
suos  dici  Deus  voluit  et  audiri;  sed  quanto  maiora,  quae 
Eilius  loquitur,  quae  Dei  sermo,  qui  in  prophetis  fuit,  propria 
voce  testatur  non  iam  mandans,  ut  paretur  venienti  via,  sed 
ipse  veniens  et  viam  nobis  aperiens  et  ostendens,  ut  qui  in 
tenebris  mortis  errantes  improvidi  et  caeci  prius  fuimus,  luce 
gratiae  luminati  iter  vitae  duce  et  rectore  Domino  teneremus. 

II.  Qui  inter  caetera  salutaria  sua  monita  et  praecepta  divina, 
quibus  populo  suo  consuluit  ad  salutem,  etiam  orandi  ipse 
formam  dedit>  ipse,  quid  precaremur,  monuit  et  instruxit. 
Qui  fecit  vivere,  docuit  et  orare,  benignitate  ea  scilicet,  qua 
et  caetera  dare  et  conferre  dignatus  est,  ut  dum  prece  et 
oratione,  quam  Filius  docuit,  apud  Patrem  loquimur,  facilius 
audiamur.  Iam  praedixerat  horam  venire,  quando  veri  adora- 
tores  adorarent  Patrem  in  spiritu  et  veritate,  et  implevit, 
quod  ante  promisit;  ut  qui  spiritum  et  veritatem  de  eius 
sanctificatione 2 percepimus,  de  traditione  quoque  eius  vere  et 


1 docibiles  H. 


2 Or,  satisfactione. 

spiritaliter  adoremus.  Quae  enim  potest  esse  magis  spiritalis 
oratio,  quam  quae  a Christo  nobis  data  est,  a quo  nobis  et 
Spiritus  sanctus  missus  est;  quae  vera  magis  apud  Patrem 
preeatio,  quam  quae  a Pilio,  qui  est  veritas,  de  eius  ore  pro- 
lata  est;  ut  aliter  orare,  quam  docuit,  non  ignorantia  sola  sit, 
sed  et  culpa,  quando  ipse  posuerit  et  dixerit:  Reiicitis  man- 
datum  Dei,  ut  traditionem  vestram  statuatis  ? 1 

III.  (2)  Oremus  itaque,  fratres  dilectissimi,  sicut  magister 
Deus  docuit.  Arnica  et  f amiliaris  oratio  est,  Deum  de  suo  rogare, 
ad  aures  eius  adscendere  Christi  oratione.2  Agnoscat  pater  filii 
sui  verba,  cum  precem  facimus;  qui  habitat  intus  in  pectore, 
ipse  sit  et  in  voce,  et  cum  ipsum  habeamus  apud  Patrem  ad- 
vocatum  pro  peccatis  nostris,  quando  peccatores  pro  delictis 
nostris  petimus,  advocati  nostri  verba  promamus.  1ST  am  cum 
dicat,  quia  quodcunque  petierimus  a Patre  in  nomine  eius, 
dabit  nobis,  quanto  efficacius  impetramus,  quod  petimus  in 
Christi  nomine,  si  petamus  ipsius  oratione? 

IV . Sit  autem  orantibus  sermo  et  preeatio  cum  disciplina, 
quietem  continens  et  pudorem.  Cogitemus  nos  sub  conspectu 
Dei  stare.  Placendum  est  divinis  oculis  et  habitu  corporis  et 
modo  vocis.  Nam  ut  impudentis  est,  clamoribus  strepere,  ita 
contra  congruit  verecundo,  modestis  precibus  orare.  Denique 
magisterio  suo  Dominus  secreto  orare  nos  praecepit,  in  abditis 
et  semotis  locis,  in  cubiculis  ipsis,  quod  magis  convenit  fidei ; 
ut  sciamus,  Deum  ubique  esse  praesentem,  audire  omnes  et 
videre,  et  maiestatis  suae  plenitudine  in  abdita  quoque  et 
occulta  penetrare,  sicut  scriptum  est:  Ego  Deus  approximans 
et  non  Deus  de  longinquo.  Si  absconditus  fuerit  homo  in 
absconditis,  ego  ergo  non  videbo  eum?  Nonne  coelum  et 
terrain  ego  impleo?3  Et  iterum:  In  omni  loco  oculi  Dei 
speculantur  bonos  et  males.4  (3)  Et  quando  in  unum  cum 
fratribus  convenimus  et  sacrificia  divina  cum  Dei  sacerdote 
celebramus,  verecundiae  et  disciplinae  memores  esse  debemus, 

1 Mark,  vii.  9.  2 orationem  H. 

3 Jer.  xxiii.  23,  24.  4 Prov.  xv.  3. 

non  passim  ventilare  preces  nostras  inconditis  vocibus  nec 
petitionem  commendandam  modeste  Deo  tumultuosa  loquaci- 
tate  iactare,  quia  Deus  non  vocis,  sed  cordis  auditor  est,  nec 
admonendus  est  clamoribus,  qui  cogitationes  hominum  videt, 
probante  Domino  et  dicente:  Quid  cogitatis  nequam  in  cordi- 
bus  vestris?1  Et  alio  loco:  Et  scient  omnes  ecclesiae,  quia 
ego  sum  scrutator  renis  et  cordis.2 

Y.  Quod  Anna  in  primo  Regnorum  libro  ecclesiae  typum 
portans  custodit  et  servat,  quae  Dominum  non  clamosa  peti- 
tione,  sed  tacite  et  modeste  intra  ipsas  pectoris  latebras  pre- 
cabatur,  Loquebatur  prece  occulta,  sed  manifesta  fide,  loque- 
batur  non  voce,  sed  corde,  quia  sic  Deum  sciebat  audire,  et 
impetravit  efficaciter,  quod  petiit,  quia  fideliter  postulavit. 
Declarat  scriptura  divina,  quae  dicit:  Loquebatur  in  corde 
suo,  et  labia  eius  movebantur,  et  vox  eius  non  audiebatur,  et 
exaudivit  earn  Deus.3  Item  legimus  in  psalmis:  Dicite  in  cor- 
dibus  et  in  stratis4  vestris  et  transpungimini.5  Per  Hieremiam 
quoque  haec  eadem  Spiritus  sanctus  suggerit  et  docet  dicens : 
In  sensu  autem  tibi  debet  adorari  Deus.6 

YI.  (4)  Adorans  autem,  f ratres  dilectissimi,  nec  illud  ignoret, 
quemadmodum  in  templo  cum  pbarisaeo  publicanus  oraverit. 
Non  allevatis  in  coelum  impudenter  oculis  nec  manibus  insol- 
enter  erectis,  sed  pectus  suum  pulsans  et  peccata  intus  inclusa 
contestans  divinae  misericordiae  implorabat  auxilium.  Et  cum 
sibi  pharisaeus  placeret,  sanctificari  hie  magis  meruit,  qui  sic 
rogavit,  qui  spem  salutis  non  in  fiducia  innocentiae  suae 
posuit,  cum  innocens  nemo  sit,  sed  peccata  confessus  humiliter 
oravit,  et  exaudivit  orantem,  qui  humilibus  ignoscit.  Quae 
Dominus  in  evangelio  suo  ponit  et  dicit:  Homines  duo  ad- 
scenderunt  in  templum  orare,  unus  pharisaeus  et  unus  pub- 
licanus. Pharisaeus  cum  stetisset,  talia  apud  se  precabatur: 
Deus,  gratias  tibi  ago,  quia  non  sum  sicut  caeteri  homines 

1 Matth.  ix.  4.  2 Rev.  ii.  23. 

3 1 Sam.  i.  13  (LXX.).  4 cubilibus  H. 

6 Ps.  iv.  4.  6 Baruch,  vi.  6. 

iniusti,  raptores,  adulteri,  quomodo  et  publicanus  iste.  Ieiuno 
bis  in  sabbato,  decimas  do  omnium,  quaecunque  possideo. 
Publicanus  autem  de  longinquo  stabat  et  neque  oculos  volebat 
ad  coelum  levare,  sed  percutiebat  pectus  suum  dicens:  Deus, 
propitius  esto  mibi  peccatori.  Dico  vobis,  descendit  bic  iusti- 
ficatus  in  domum  suam  magis,  quam  ille  pharisaeus.  Quia 
omnis,  qui  se  extollit,  humiliabitur,  et  qui  se  bumiliat,  exal- 
tabitur.1 

YII.  Quae  nos,  fratres  dilectissimi,  de  divina  lectione  di- 
scent es  postquam  cognovimus,  quabter  ad  orationem  accedere 
debeamus,  cognoscamus  docente  Domino  et  quid  oremus.  Sic, 
inquit,  orate : Pater  noster,  qui  es  in  coelis,  sanctificetur  nomen 
tuum,  adveniat  regnum  tuum,  fiat  voluntas  tua  sicut  in  coelo 
et  in  terra,  panem  nostrum  quotidianum  da  nobis  bodie,  et 
remitte  nobis  debita  nostra,  sicut  et  nos  remittimus  debitoribus 
nostris,  et  ne  nos  patiaris  induci  in  tentationem,  sed  libera 
nos  a malo.  Amen.2 

VIII,  (5)  Ante  omnia  pacis  doctor  atque  unitatis  magister 
singillatim  noluit  et  privatim  precem  fieri,  ut  quis  cum  pre- 
catur,  pro3  se  tantum  precetur.  Hon  enim  dicimus:  Pater 
meus,  qui  es  in  coelis,  nec:  Panem  meum  da  mibi  bodie,  nec 
dimitti  sibi  tantum  unusquisque  debitum  postulat  aut,  ut  in 
tentationem  non  inducatur  atque  a malo  liberetur,  pro  se  solo 
rogat.  Publica  est  nobis  et  communis  oratio,  et  quando 
oramus,  non  pro  uno,  sed  pro  toto  populo  oramus,  quia  totus 
populus  unum  sumus.  Deus  pacis  et  concordiae  magister,  qui 
docuit  unitatem,  sic  orare  unum  pro  omnibus  voluit,  quomodo 
in  uno  omnes  ipse  portavit.  Hanc  orationis  legem  servaverunt 
tres  pueri  in  camino  ignis  inclusi,  consonantes  in  prece  et 
spiritus  consensione  Concordes;  quod  declarat  scripturae  di- 
vinae  fides  et,  dum  docet,  quomodo  oraverint  tales,  dat  exem- 
plum,  quod  imitari  in  precibus  debeamus,  ut  tales  esse  possi- 
mus.  Tunc  illi  tres,  inquit,  quasi  ex  uno  ore  bvmnum  canebant 

1 Luke,  xviii.  10-14.  2 Mattli.  vi.  9-13. 

3 Or,  non  pro. 

et  benedicebant  Dominum.1  Loquebantur  quasi  ex  uno  ore,  et 
nondum  illos  Christus  docuerat  orare.  Et  idcirco  orantibus 
fuit  impetrabilis  et  efficax  sermo,  quia  promerebatur  Dominum 
pacifica  et  simplex  et  spiritalis  oratio.  Sic  et  apostolos  cum 
discipulis  post  adscensum  Domini  invenimus  orasse.  Erant, 
inquit,  perseverantes  omnes  unanimes  in  oratione  cum  muli- 
eribus  et  Maria,  quae  fuerat  mater  Iesu,  et  fratribus  eius.2 
Perseverabant  in  oratione  unanimes  orationis  suae  et  instantia 
simul  et  concordia3  declarantes,  quia  Deus,  qui  inhabitare 
facit  unanimes  in  domo,  non  admittit  in  divinam  et  aeternam 
domum  nisi  eos,  apud  quos  est  unanimis  oratio. 

IX.  Qualia  autem  sunt,  fratres  dilectissimi,  orationis  dom- 
inicae  sacramenta,  quam  multa,  quam  magna,  bre  viter  in 
sermone  collecta,  sed  in  virtute  spiritaliter  copiosa,  ut  nihil 
omnino  praetermissum  sit,  quod  non  in  precibus  atque  ora- 
tionibus  nostris  coelestis  doctrinaecompendio  comprehendatur ! 
(6)  Sic,  ait,  orate:  Pater  noster,  qui  es  in  coelis.  Homo  novus, 
renatus  et  Deo  suo  per  gratiam  eius  restitutus  Pater  primo  in 
loco  dicit,  quia  filius  esse  iam  coepit.  In  sua,  inquit,  propria 
venit,  et  sui  eum  non  receperunt.  Quotquot  autem  eum  rece- 
perunt,deditillispotestatem,ut  filii  Dei  fierent,  his,  qui  credunt 
in  nomine  eius.  Qui  ergo  credidit  in  nomine  eius  et  factus 
est  Dei  filius,  hinc  debet  incipere,  ut  et  gratias  agat  et  pro- 
fiteatur  se  Dei  filium,  dum  nominat  patrem  sibi  esse  in  coelis 
Deum,  contestetur  quoque  inter  prima  statim  nativitatis  suae 
verba,  renuntiasse  se  terreno  et  carnali  patri  et  patrem  solum 
nosse  se  et  habere  coepisse,  qui  sit  in  coelis,  sicut  scriptum 
est:  Qui  dicunt  patri  et  matri:  non  novi  te,  et  filios  suos  non 
agnoverunt,  hi  custodierunt  praecepta  tua  et  testamentum 
tuum  servaverunt.  Item  Dominus  in  evangelio  suo  praecepit, 
ne  vocemus  nobis  patrem  in  terra,  quod  sit  scilicet  nobis  unus 
pater,  qui  est  in  coelis.  Et  discipulo,  qui  mentionem  defuncti 

1 Song  of  the  Three  Children,  28.  2 Acts,  i.  14. 

3 Others  : et  instantiam  simul  et  concordiam. 

4 Cf.  Deut.  xxxiii.  9 with  Matth.  xxiii.  9 and  Matth.  viii.  22. 

A 2 

patris  fecerat,  respondit:  Sine  mortui  mortuos  snos  sepeliantv 
Dixerat  enim  patrem  suum  inortuum,  cum  sit  credentium  pater 
vivus. 

X.  (7)  Xec  hoc  solum,  fratres  dilectissimi,  animadvertere 
et  intelligere  debemus,  quod  appellemus  patrem,  qui  sit  in 
coelis,  sed  coniungimus  et  dicimus:  Pater  noster,  id  est  eorum, 
qui  credunt,  eorum,  qui  per  eum  sanctificati  et  gratiae  spiritalis 
nativitate  reparati  filii  Dei  esse  coeperunt.  Quae  vox  etiam 
Iudaeos  perstringit  et  percutit,  qui 1 Christum  sibi  per  prophetas 
annuntiatum  et  ad  se  prius  missum  non  tantum  infideliter 
spreverunt,  sed  et  crudeliter  necaverunt;  qui  iam  non  possunt 
patrem  Deum  vocare,  cum  Dominus  eos  confundat  et  redar- 
guat  dicens:  Vos  de  diabolo  patre  nati  estis  et  concupiscentias 
patris  vestri  facere  vultis.  Ille  enim  homicida  fuit  ab  initio 
et  in  veritate  non  stetit,  quia  yeritas  non  est  in  illo.2  Et  per 
Esaiam  prophetam  Deus  clamat  indignans:  Filios  generavi 
et  exaltavi,  ipsi  autem  me  spreverunt.  Agnovit  bos  possess- 
orem  suum,  et  asinus  praesepe  domini  sui;  Israel  autem  me 
non  cognovit,  et  populus  meus  me  non  intellexit.  Vae  gens  pec- 
catrix,  populus  plenus  3 peccatis,  semen  nequam,  filii  scelesti.4 
Dereliquistis  Dominum  et  in  indignationem  misistis  ilium 
sanctum  Israel.5  (8)  In  quorum  exprobrationem  Christiania 
quando  oramus,  Pater  noster  dicimus,  quia  noster  esse  coepit 
et  Iudaeorum,  qui  eum  reliquerunt,  esse  desiit.  Xec  peccator 
populus  potest  esse  filius,  sed  quibus  remissa  peccatorum 
datur,  eis  filiorum  nomen  adscribitur,  et  eis  aeternitas  repro- 
mittitur,  Domino  ipso  dicente:  Omnis,  qui  facit  peccatum, 
servus  est  peccati.  Servus  autem  non  manet  in  domo  in 
aeternum,  filius  autem  manet  in  aeternum.6 

XI.  Quanta  autem  Domini  indulgentia,  quanta  circa  nos 
dignationis  eius  et  bonitatis  ubertas,  qui7  sic  nos  voluerit  ora- 
tionem  celebrare  in  conspectu  Dei,  ut  Deum  patrem  vocemus 

1 quia  H.  2 John,  viii.  44.  3 genti peccatrici,  populo pleno  H. 

4 Others:  semen pessimum,  filii  sine  lege,  5 Isa.  i.  2-4. 

6 John,  viii.  34,  35.  7 ut  H. 

et,  ut  est  Cliristus  Dei  filius,  sic  et  nos  Dei  filios  nuncnpemus,1 
quod  nomen  nemo  nostrum  in  oratione  auderet  attingere,  nisi 
ipse  nobis  sic  permisisset  orare!  Meminisse  itaque,  fratres 
dilectissimi,  et  scire  debemus,  quia  quando  patrem  Deum 
dicimus,  quasi  filii  Dei  agere  debemus,  ut  quomodo  nos  nobis 
placemus  de  Deo  patre,  sic  sibi  placeat  et  ille  de  nobis.  Con- 
versemur  quasi  Dei  templa,  ut  Deum  in  nobis  constet  babitare. 
Nec  sit  degener  actus  noster  a spiritu,  ut  qui  coelestes  et 
spiritales  esse  coepimus,  non  nisi  spirit  alia  et  coelestia  cogit- 
emus  et  agamus,  quia  et  ipse  Dominus  Deus  dixit:  Eos,  qui 
clarificant  me,  clarificabo ; et  qui  me  spernit,  spernetur ; 2 
beatus  quoque  apostolus  in  epistola  sua  posuit : Non  estis 
vestri,  emti  enim  estis  pretio  magno.  Clarificate  et  portate 
Deum  in  corpore  vestro.3 

XII.  (9)  Post  hoc  dicimus:  Sanctificetur  nomen  tuum;  non 
quod  optemus  Deo,  ut  sanctificetur  orationibns  nostris,  sed 
quod  petamus  ab  eo,  ut  nomen  eius  sanctificetur  in  nobis. 
Caeterum  a quo  Deus  sanctificatur,  qui  ipse  sanctificat?  Sed 
quia  ipse  dixit:  Sancti  estote,  quoniam  et  ego  sanctus  sum,4 
id  petimus  et  rogamus,  ut  qui  in  baptismo  sanctificati  sumus, 
in  eo,  quod  esse  coepimus,  perseveremus.  Et  hoc  quotidie 
deprecamur.  Opus  est  enim  nobis  quotidiana  sanctification e, 5 
ut  qui  quotidie  delinquimus,  delicta  nostra  sanctificatione 
assidua  repurgemus.  Quae  autem  sit  sanctificatio,  quae  nobis 
de  Dei  dignatione  confertur,  apostolus  praedicat  dicens : Neque 
fornicarii  neque  idolis  servientes  neque  adulteri  neque  molles 
neque  masculorum  appetitores  neque  fures  neque  fraudulent 
neque  ebriosi  neque  maledici  neque  raptores  regnum  Dei  con- 
sequentur.  Et  haec  quidem  fuistis,  sed  abluti  estis,  sed  iusti- 
ficati  estis,  sed  sanctificati  estis  in  nomine  Domini  nostri  Iesu 
Christi  et  in  spiritu  Dei  nostri.6  Sanctificatos  nos  dicit  in 
nomine  Domini  Iesu  Christi  et  in  spiritu  Dei  nostri.  Haec 


1 filii  nuncupemur  H. 
3 1 Cor.  vi.  19,  20. 

5 sanctificatio  H. 


2 1 Sam.  ii.  30. 

4 Levit.  xi.  44. 

6 1 Cor.  vi.  9-11. 

sanctificatio  ut  in  nobis  permaneat,  oramns  et,  qnia  Dominus 
et  iudex  noster  sanato  a se  et  vivificato  comminatnr  iam  non 
delinquere,  ne  quid  ei  deterins  fiat,  banc  continuis  orationibus 
precem  facimus,  hoc  diebus  ac  noctibns  postulamus,  nt  sanc- 
tificatio et  vivificatio,  quae  de  Dei  gratia  sumitur,  ipsius  pro- 
tectione  servetur. 

XIII.  (10)  Sequitur  in  oratione:  Adveniat  regnum  tuum. 
Eegnum  etiam  Dei  r&praesentari  nobis  petimus,  sicuti  et 
nomen  eius  ut  in  nobis  sanctificetur,  postulamus.  Nam  Deus 
quando  non  regnat,  aut  apud  eum  quando  incipit,  quod  et 
semper  fuit  et  esse  non  desinit?  Nostrum  regnum  petimus 
advenire  a Deo  nobis  repromissum,  Cbristi  sanguine  et  passione 
quaesitum,  ut  qui  in  saeculo  ante  servivimus,  postmodum 
Christo  dominante  regnemus,  sicut  ipse  pollicetur  et  dicit: 
Yenite,  benedicti  patris  mei,  percipite  regnum,  quod  vobis 
paratum  est  ab  origine  rnundi.1  Potest  vero,  fratres  dilect- 
issimi,  et  ipse  Christus  esse  regnum  Dei,  quern  venire  quotidie 
cupimus,  cuius  adventus  ut  cito  nobis  repraesentetur,  optamus. 
Nam  cum  resurrectio  ipse  sit,2  quia  in  ipso  resurgimus,  sic  et 
regnum  Dei  potest  ipse  intelligi,  quia  in  illo  regnaturi  sumus. 
Bene  autem  regnum  Dei  petimus,  id  est  regnum  coeleste,  quia 
est  et  terrestre  regnum.  Bed  qui  renuntiavit  iam  saeculo, 
maior  est  et  honoribus  eius  et  regno.  Et  ideo  qui  se 
Deo  et  Christo  dedicat,3  non  terrena,  sed  coelestia  regna 
desiderat.  Continua  autem  oratione  et  prece  opus  est,  ne 
excidamus  a regno  coelesti,  sicut  Iudaei,  quibus  hoc  prius 
promissum  fuerat,  exciderunt,  Domino  manifestante  et  pro- 
ban te:  Multi,  in  quit,  venient  ab  oriente  et  occidente  et  re- 
cumbent cum  Abraham  et  Isaac  et  Iacob  in  regno  coelorum. 
Eilii  autem  regni  expellentur  in  tenebras  exteriores;  illic  erit 
ploratio  et  stridor  dentium.4  Ostendit,  quia  ante  filii  regni 
Iudaei  erant,  quando  et  filii  Dei  esse  perseverabant,  postquam 
cessavit  circa  illos  nomen  paternum,  cessavit  et  regnum.  Et 

1 Matth.  xxv.  34.  2 Many : ipse  nostra  sit . 

8 dicat  H.  4 Matth.  viii.  11,  12. 

ideo  Christiani,  qui  in  oratione  appellare  patrem  Deum  coep- 
imus,  nos  et  ut  regnum  Dei  nobis  veniat,  orainus. 

XIY.  (11)  Addimus  quoque  et  dicimus:  Fiat  voluntas  tua 
sicut 1 in  coelo  et  in  terra,  non  ut  Deus  faciat,  quod  vult,  sed 
ut  nos  facere  possimus,  quod  Deus  vult.  Nam  Deo  quis  obsistit, 
quominus  quod  velit,  faciat?  Sed  quia  nobis  a diabolo  obsist- 
itur,  quominus  per  omnia  noster  animus  atque  actus  Deo 
obsequatur,  oramus  et  petimus,  ut  fiat  in  nobis  voluntas  Dei, 
quae  ut  fiat  in  nobis,  opus  est  Dei  voluntate  id  est  ope  eius 
et  protectione;  quia  nemo  suis  viribus  fortis  est,  sed  Dei 
indulgentia  et  misericordia  tutus  est.  Denique  et  Dominus 
infirmitatem  hominis,  quern  portabat,  ostendens  ait:  Pater, 
si  fieri  potest,  transeat  a me  calix  iste,  et  exemplum  discipulis 
suis  tribuens,  ut  non  voluntatem  suam,  sed  Dei  faciant,  addidit 
dicens:  Verumtamen  non  quod  ego  volo,  sed  quod  tu.2  Et 
alio  loco  dicit:  Non  descendi  de  coelo,  ut  faciam  voluntatem 
meam,  sed  voluntatem  eius,  qui  misit  me.3  Quodsi  filius 
obaudivit,  ut  faceret  patris  voluntatem,  quanto  magis  servus 
obaudire  debet,  ut  faciat  domini  voluntatem,  sicut  in  epistola 
sua  Ioannes  quoque  ad  faciendam  Dei  voluntatem  liortatur  et 
instruit  dicens:  Nolite  diligere  mundum  neque  ea,  quae  in 
mundo  sunt.  Si  quis  dilexerit  mundum,  non  est  caritas  patris 
in  illo,  quia  omne,  quod  in  mundo  est,  concupiscentia  carnis 
est  et  concupiscentia  oculorum  et  ambitio  saeculi,  quae  non 
est  a patre,  sed  ex  concupiscentia  mundi.  Et  mundus  transibit 
et  concupiscentia  eius;  qui  autem  fecerit  voluntatem  Dei, 
manet  in  aeternum,  quomodo  et  Deus  manet  in  aeternum.4 
Qui  in  aeternum  manere  volumus,  Dei,  qui  aeternus  est, 
voluntatem  facere  debemus. 

XY.  Yoluntas  autem  Dei  est,  quam  Christus  et  fecit  et 
docuit.  Humilitas  in  conversatione,  stabilitas  in  fide,  vere- 
cundia  in  verbis,  in  factis  iustitia,  in  operibus  misericordia, 
in  moribus  disciplina,  iniuriam  facere  non  nosse  et  factam 

1 Om.  sicut  H.  2 vis  H.  Matth.  xxvi.  39. 

3 John,  vi.  38.  4 1 John,  ii.  15-17. 

posse  tolerare,  cum  fratribus  pacem  tenere,  Deum  toto  corde 
diligere,  amare  in  illo,  quod  pater  est,  timere,  quod  Deus  est, 
Christo  nihil  omnino  praeponere,  quia  nec  nobis  quidquam 
ille  praeposuit,  caritati  eius  inseparabiliter  adhaerere,  cruci 
eius  fortiter  ac  fidenter  assistere,  quando  de  eius  nomine  et 
honore  cert  amen  est,  exhibere  in  sermone  constantiam,  qua 
confitemur,  in  quaestione  fiduciam,  qua  congredimur,  in  morte 
patientiam,  qua  coronamur;  hoc  est  cohaeredem  Christi  esse 
velle,  hoc  est  praeceptum  Dei  facere,  hoc  est  yoluntatem  patris 
adimplere.1 

XYI.  (12)  Fieri  autem  petimus  yoluntatem  Dei  in  coelo 
et  in  terra;  quod  utrumque  ad  consummationem  nostrae  in- 
columitatis  pertinet  et  salutis.  Nam  cum  corpus  e terra  et 
spiritum  possideamus  e coelo,  ipsi  terra  et  coelum  sumus  et, 
in  utroque  id  est  et  corpore  et  spiritu  ut  Dei  yoluntas  fiat, 
oramus.  Est  enim  inter  carnem  et  spiritum  colluc-tatio  et  dis- 
cordantibus  adyersus  se  inyicem  quotidiana  congressio,  ut  non, 
quae  yolumus,  ipsa  faciamus,  dum  spiritus  coelestia  et  diyina 
quaerit,  caro  terrena  et  saecularia  concupiscit.  Et  ideo  pet- 
imus,2 inter  duo  ista  ope  et  auxilio  Dei  concordiam  fieri,  ut 
dum  et  in  spiritu  et  in  carne  yoluntas  Dei  geritur,  quae  per 
eum  renata  est,  anima  seryetur.  Quod  aperte  atque  manifeste 
apostolus  Paulus  sua  yoce  declarat:  Caro,  inquit,  concupiscit 
adyersus  spiritum  et  spiritus  adyersus  carnem.  Haec  enim 
inyicem  adyersantur  sibi,  ut  non,  quae  yultis,  ipsa  faciatis. 
Manifesta  autem  sunt  opera 3 carais,  quae  sunt  adulteria,  for- 
nicationes,  immunditiae,  spurcitiae,  idololatria,  yeneficia,  ho- 
micidia,  inimicitiae,  contentiones,  aemulationes,  animositates, 
proyocationes,  simultates,  dissensiones,  haereses,  inyidiae, 
ebrietates,  comessationes  et  his  similia,  quae4  praedico  yobis, 
sicut  praedixi,  quoniam4  qui  talia  agunt,  regnum  Dei  non 
possidebunt.  Fructus  autem  spiritus  est  caritas,  gaudium, 
pax,  magnanimitas,  bonitas,  fides,  mansuetudo,  continentia, 

1 implere  H.  2 Many  add : impense. 

3 facta  H,  4 quae  to  quoniam  om.  H. 

castitas.1  Et  idcirco  quotidianis  imo  continuis  orationibus 
hoc  precamur,  et  in  coelo  et  in  terra  voluntatem  circa  nos 
Dei  fieri;  quia  haec  est  voluntas  Dei,  ut  terrena  coelestibus 
cedant,  spiritalia  et  divina  praevaleant. 

XVII.  Potest  et  sic  intelligi,  fratres  dilectissimi,  ut  quoniam 
mandat  et  monet  Dominus,  etiam  inimicos  diligere  et  pro  iis 
quoque,  qui  nos  persequuntur,  orare,  petamus  et  pro  illis,  qui 
adhuc  terra  sunt  et  necdum  coelestes  esse  coeperunt,  ut  et 
circa  illos  voluntas  Dei  fiat,  quam  Christus  hominem  con- 
servando  et  redintegrando  perfecit.  Nam  cum  discipuli  ab  eo 
non  iam  terra  appellentur,  sed  sal  terrae,  et  apostolus  primum 
hominem  vocet  de  terrae  limo,  secundum  vero  de  coelo,  merito 
et  nos,  qui  esse  debemus  patri  Deo  similes,  qui  solem  suum 
oriri  facit  super  bonos  et  malos  et  pluit  super  iustos  et  in- 
iustos,  sic  Christo  monente  oramus  et  petimus,  ut  precem  pro 
omnium  salute  faciamus;  ut  quomodo  in  coelo  id  est  in  nobis 
per  fidem  nostram  voluntas  Dei  facta  est,  ut  essemus  e coelo, 
ita  et  in  terra  hoc  est  in  illis  credentibus 2 fiat  voluntas  Dei, 
ut  qui  adhuc  sunt  prima  nativitate  terreni,  incipiant  esse 
coelestes  ex  aqua  et  spiritu  nati. 

XVIII.  (13)  Procedente  oratione  postulamus  et  dicimus: 
Panem  nostrum  quotidianum  da  nobis  hodie.  Quod  potest  et 
spiritaliter  et  simpliciter  intelligi,  quia  et  uterque  intellectus 
utilitate  divina  proficit  ad  salutem.  Nam  panis  vitae  Christus 
est,  et  panis  hie  omnium  non  est,  sed  noster  est.  Et  quomodo 
dicimus : Pater  noster,  quia  intelligentium  et  credentium  pater 
est,  sic  et  panem  nostrum  vocamus,  quia  Christus  eorum,  qui 
corpus  eius  contingunt,3  panis  est.  Hunc  autem  panem  dari 
nobis  quotidie  postulamus,  ne  qui  in  Christo  sumus  et  euchar- 
istiam  quotidie  ad  cibum  salutis  accipimus,  intercedente  aliquo 
graviore  delicto,  dum  abstenti  et  non  communicantes  a coelesti 
pane  prohibemur,  a Christi  corpore  separemur,  ipso  praedicante 

1 Gal.  v.  17-22. 

a Many : in  illis  non  credentibus . credere  nolentibus  H. 

3 Others:  quia  Christus  noster , qui  corpus  eius  contingimus . 

et  monente:  Ego  sum  panis  vitae,  qui  de  coelo  descendi.  Si 
quis  ederit  de  meo  pane,  vivet  in  aeternum.  Panem1  autein, 
quem  ego  dedero,  caro  mea  est  pro  saecnli  vita.  Quando  ergo 
dicit  in  aetemum  vivere,  si  qnis  ederit  de  eins  pane,  nt  mani- 
festum  est  eos  vivere,  qni  corpus  eius  attingunt  et  eucharistiam 
iure  communicationis  accipiunt,  ita  contra  timendum  est  et 
orandum,  ne  dum  quis  abstentus  separatur  a Christi  corpore, 
procul  remaneat  a salute,  comminante  ipso  et  dicente:  Nisi 
ederitis  carnem  filii  hominis  et  biberitis  sanguinem  eius,  non 
babebitis  vitani  in  vobis.2  Et  ideo  panem  nostrum  id  est 
Christum  dari  nobis  quotidie  petimus,  ut  qui  in  Christo 
manemus  et  vivimus,  a sanctificatione  eius  et  corpore  non 
recedamus. 

XIX.  (14)  Potest  vero  et  sic  intelligi,  ut  qui  saeculo  re- 
nuntiavimus  et  divitias  eius  et  pompas  fide  gratiae  spiritalis 
abiecimus,  cibum  nobis  tantum  petamus  et  victum,  quando 
instruat  Dominus  et  dicat : Qui  non  renuntiat  omnibus,  quae 
sunt  eius,  non  potest  meus  discipulus  esse.3  Qui  autem  Christi 
coepit  esse  discipulus  secundum  magistri  sui  vocem  renuntians 
omnibus,  diurnum  debet  cibum  petere  nec  in  longum  desideria 
petitionis  extendere,  ipso  iterum  Domino  praescribente  et 
dicente:  Nolite  in  crastinum  cogitare;  crastinus  enim4  ipse 
cogitabit  sibi.  Sufficit  diei  malitia  sua.5  Merito  ergo  Christi 
discipulus  victum  sibi  in  diem  postulat,  qui  de  crastino 
cogitare  prohibetur,  quia  et  contrarium  sibi  fit  et  repugnans, 
ut  quaeramus  in  saeculo  diu  vivere,  qui  petimus  regnuni  Dei 
velociter  advenire.  Sic  et  beatus  apostolus  monet  formans  et 
corroborans  spei  nostrae  ac  fidei  firmitatem.  Nihil,  inquit, 
intulimus  in  hunc  mundum,  veruin  nec  auferre  possumus. 
Habentes  itaque  exhibitionem  et  tegumentum  his  contenti 
simus.  Qui  autem  volunt  divites  fieri,  incidunt  in  tentationem 
et  muscipulam  et  desideria  multa  et  nocentia,  quae  mergunt 
hominem  in  perditionem  et  in  interitum.  Radix  enim  omnium 

1 Others:  panis.  2 John,  vi.  51,  53.  3 Luke,  xiv.  33. 

4 dies  H.  5 Matth.  vi.  34. 

malorum  est  cupiditas,  quam  quidam  appetentes  naufragav- 
erunt  a fide  et  inseruerunt  se  doloribus  multis.1 

XX.  Docet  non  tantum  contemnendas,  sed  et  periculosas 
esse  divitias,  illic  esse  radicem  malorum  blandientium,  caecit- 
atem  mentis  humanae  occulta  deceptione  fallentium.  Unde 
et  divitem  stultum  saeculares  copias  cogitantem  et  se  ex- 
uberantium  fructuum  largitate  iactantem  redarguit  Deus 
dicens : Stulte,  hac  nocte  expostulatur  anima  tua.  Quae  ergo 
parasti,  cuius  erunt  P 2 Laetabatur  stultus  in  f ructibus  ipsa 
nocte  moriturus,  et  cui  vita  iam  deerat,  victus  abundantiam 
cogitabat.  (15)  Contra  autem  Dominus  perfectum  et  con- 
summatum  docet  fieri,  qui  omnibus  suis  venditis  atque  in 
usurn  pauperum  distributis  thesaurum  sibi  condat  in  coelo. 
Euin  dicit  posse  se  sequi  et  gloriam  dominicae  passionis 
imitari,  qui  expeditus  et  succinctus  nullis  laqueis  rei  familiaris 
involvitur,  sed  solutus  ac  liber  facultates  suas  ad  Deum  ante 
praemissas  ipse  quoque  comitatur.  A.d  quod  ut  possit  unus- 
quisque 3 parare  se,  sic  discat  orare  et  de  orationis  lege,  qualis 
esse  debeat,  noscere. 

XXI.  Neque  enim  deesse  quotidianus  cibus  potest  iusto, 
cum  scriptum  sit : Nonoccidet  Dominus  fame  animam  iustam ; 4 
et  iterum:  Iunior  fui  et  senui  et  non  vidi  iustum  derelictum 
neque  semen  eius  quaerens  panem; 5 item  Dominus  promittat 
et  dicat:  Nolite  cogitare  dicentes:  Quid  edemus  aut  quid 
bibemus  aut  quid  vestiemur?  Haec  enim  nationes  quaerunt. 
Scit  autem  pater  vester,  quia  horum  omnium  indigetis.  Quae- 
rite  primum  regnum  Dei  et  iustitiam  eius,  et  haec  omnia 
apponentur  vobis.6  Quaerentibus  regnum  et  iustitiam  Dei 
omnia  promittit  apponi.  Nam  cum  Dei  sint  omnia,  habenti 
Deum  nihil  deerit,  si  Deo  ipse  non  desit.  Sic  Danieli  in  'leo- 
num  lacu7  iussu  regis  incluso  prandium  divinitus  procuratur, 
et  inter  feras  esurientes  et  parcentes  homo  Dei  pascitur.  Sic 

1 1 Tim.  vi.  7-10.  2 Luke,  xii.  20.  3 Add:  nostrum  H. 

4 Prov.  x.  3.  5 Ps.  xxx vii.  25.  6 Matth.  vi.  31-33. 

7 lacum  H. 

alitnr  Helias  in  fuga  et  in  solitudine  corvis  ministrantibns  et 
volucribus  cibum  sibi  apportantibus  in  persecutione  nutritnr. 
Atque  o human  ae  malitiae  detestanda  crudelitas,  ferae  parcunt, 
aves  pascnnt,  et  homines  insidiantur  et  saeviunt ! 

XXII.  (16)  Post  haec  et  pro  peccatis  nostris  deprecamur 
dicentes:  Et  remitte  nobis  debita  nostra,  sicut  et  nos  remitti- 
mus debitoribus  nostris.  Post  subsidium  cibi  petitur  et  venia 
delicti,  ut  qui  a Deo  pascitur,  in  Deo  vivat,  nec  tantum 
praesenti  et  temporali  vitae,  sed  et  aeternae  consulatur,  ad 
quam  veniri  potest,  si  peccata  donentur,  quae  debita  Dominus 
appellat,  sicut  inevangelio  suodicit:  Dimisi  tibiomne  debitum, 
quia  me  rogasti.1  Quam  necessario  autem,  quam  providenter 
et  salutariter2  admonemur,  quod  peccatores  sumus,  qui  pro 
peccatis  rogare  compellimur,  ut  dum  indulgentia  de  Deo 
petitur,  conscientiae  suae  animus  recordetur!  Xe  quis,  sibi 
quasi  innocens  placeat 3 et  se  extollendo  plus  pereat,  instruitur 
et  docetur,  peccare  se  quotidie,  dum  quotidie  pro  peccatis 
iubetur  orare.  Sic  denique  et  Ioannes  in  epistola  sua  monet 
dicens:  Si  dixerimus,  quia  peccatum  non  habemus,  nos  ipsos 
decipimus,  et  veritas  in  nobis  non  est.  Si  autem  confessi 
fuerimus  peccata  nostra,  fidelis  et  iustus  est  Dominus,  qui 
nobis  peccata  dimittat.4  In  epistola  sua  utrumque  complexus 
est,  quod  et  rogare  pro  peccatis  debeamus  et  impetremus 
indulgentiam,  cum  rogamus.  Ideo  et  fidelem  dixit  Dominum 
ad  dimittenda  peccata  fidem  pollicitationis  suae  reservantem, 
quia  qui  orare  nos  pro  debitis  et  peccatis  docuit,  paternam 
misericordiam  promisit  et  veniam  secuturam. 

XXIII.  (17)  Adiunxit  plane  et  addidit  legem  certa  nos 
conditione  et  sponsione  constringens,  ut  sic  nobis  dimitti 
debita  postulemus,  secundum  quod  et  ipsi  debitoribus  nostris 
dimittimus,  scientes  impetrari  non  posse,  quod  pro  peccatis 
petimus,  nisi  et  ipsi  circa  debitores 5 nostros  paria  fecerimus. 

1 Matth.  xviii.  32.  2 salubriter  H. 

3 Others  add : cum  innocens  nemo  sit.  4 1 John,  i.  8,  9. 

5 peccatores  H. 

Idcirco  et  alio  in  loco  dicit:  In  qua  mensura  mensi  fueritis, 
in  ea  remetietur  vobis.1  Et  qui  servus  post  dimissum  sibi  a 
domino  omne  debitum  conservo  suo  noluit  ipse  dimittere,  in 
carcerem  religatur.  Quia  indulgere  conservo  suo  noluit,  quod 
sibi  a domino  indultum  fuerat,  amisit.  Quae  adhuc  fortius 
Christus  in  praeceptis  suis  maiore  censurae  suae  vigore  pro- 
ponit.  Cum  steteritis,  inquit,  ad  orationem,  remittite,  si  quid 
babetis  adversus  aliquem,  ut  et  pater  vester,  qui  in  coelis  est, 
remittat  peccata  vestra  vobis.  Si  autem  vos  non  remiseritis, 
neque  pater  vester,  qui  in  coelis  est,  remittet  vobis  peccata 
vestra.2  Excusatio  tibi  nulla  in  die  iudicii  superest,  cum 
secundum  tuam  sententiam  iudiceris  et,  quod  feceris,  hoc  et 
ipse  patiaris.  Pacificos  enim  et  Concordes  atque  unanimes 
esse  in  domo  sua  Deus  praecipit  et,  quales  nos  fecit  secunda 
nativitate,  tales  vult  renatos  perseverare,  ut  qui  filii  Dei  esse 
coepimus,  in  Dei  pace  maneamus,  et  quibus  spiritus  unus 
est,  unus  sit  et  animus  et  sensus.  (18)  Sic  nec  sacrificium 
Deus  recipit  dissidentis  et  ab  altaifi  revertentem  prius  fratri 
reconciliari  iubet,  ut  pacificis  precibus  et  Deus  possit  esse 
pacatus.  Sacrificium  Deo  maius  est  pax  nostra  et  fraterna 
concordia  et  de  unitate  Patris  et  Eilii  et  Spiritus  sancti  plebs 
adunata. 

XXIV.  Neque  enim  in  sacrifices,  quae  Abel  et  Cain  primi 
obtulerunt,  munera  eorum  Deus,  sed  corda  intuebatur,  ut  ille 
placeret  in  munere,  qui  placebat  in  corde.  Abel  pacificus  et 
iustus,  dum  Deo  sacrificat  innocenter,  docuit  et  caeteros, 
quando  ad  altare  munus  offerunt,  sic  venire  cum  Dei  timore, 
cum  simplici  corde,  cum  lege  iustitiae,  cum  concordiae  pace. 
Merito  ille,  dum  in  sacrificio  Dei  talis  est,  ipse  postmodum 
sacrificium  Deo  factus  est,  ut  martyrium  primus  ostendens 
initiaret  sanguinis  sui  gloria  dominicam  passionem,  qui  et 
iustitiam  Domini  habuerat  et  pacem.  Tales  denique  a Domino 
coronajitur,  tales  in  die  iudicii  cum  Domino  vindicabuntur.3 
Caeterum  discordans  et  dissidens  et  pacem  cum  fratribus  non 

1 Matth.  vii.  2.  2 Mark,  xi.  25,  26.  3 Others:  iudicabunt. 

habens,  secundum  quod  beatus  apostolus  et  scriptura  sancta 
testatur,  nec  si  pro  nomine  Christi  occisus  fuerit,  crimen  dis- 
sensionis  fraternae  poterit  evadere,  quia  sicut  scrip  turn  est: 
Qui  fratrem  suum  odit,  homicida  est,1  nec  ad  regnum  coelorum 
pervenit  aut  cum  Deo  vivit  homicida.  Non  potest  esse  cum 
Christo,  qui  imitator  Iudae  maluit  esse  quam  Christi.  Quale 
delictum  est,  quod  nec  baptismo  sanguinis  potest  ablui!  Quale 
crimen  est,  quod  martyrio  non  potest  expiari! 

XX Y.  (19)  Illud  quoque  necessarie  admonet  Dominus,  ut 
in  oratione  dicamus : Et  ne  nos  patiaris  induci  in  tentationem. 
Qua  in  parte  ostenditur,  nihil  contra  nos  adversarium  posse, 
nisi  Deus  ante  permiserit,  ut  omnis  timor  noster  et  devotio 
atque  observatio  ad  Deum  convertatur,  quando  in  tentationibus 
nostris  nihil  malo  liceat,  nisi  potestas  inde  tribuatur.  Probat 
scriptura  divina,  quae  dicit:  Yenit  NabuchodonosorrexBaby- 
loniae  in  Hierusalem  et  expugnabat  earn,  et  dedit  earn  Dominus 
in  manu  eius.2  Datur  autem  potestas  adversus  nos  malo 
secundum  nostra  peccata,  sicut  scrip  turn  est:  Quis  dedit  in 
direptionem  Iacob  et  Israel  eis,  qui  praedantur  ilium?  Nonne 
Deus,  cui  peccaverunt  et  nolebant  in  viis  eius  ambulare  neque 
audire  legem  eius,  et  superduxit  super  eos  iram  animationis 
suae?  3 Et  iterum  Salomone  peccante  et  a praeceptis  atque  a 
viis  Domini  recedente  positum  est:  Et  excitavit  Dominus 
Satanan  ip  si  Salomon!4 

XXYI.  Potestas  vero  dupliciter  adversus  nos  datur,  vel  ad 
poenam,  cum  delinquimus,  vel  ad  gloriam,  cum  probamur; 
sicuti  de  lob  factum  videmus  manifestante  Deo  et  dicente: 
Ecce  omnia,  quaecunque  habet,  in  manus  tuas  do ; sed  ipsum 
cave  ne  tangas.5  Et  Dominus  in  evangelio  suo  loquitur  tem- 
pore passionis:  Nullam  haberes  adversum  me  potestatem,  nisi 
datum6  esset  tibi  desuper.7  Quando  autem  rogamus,  ne  in 

1 1 John,  iii.  15. 

2 Usually  referred  to  2 Kings,  xxiv.  11,  but  better  to  Dan.  i.  1,  2. 

3 Isa.  xlii.  24,  25.  4 1 Kings,  xi.  23.  6 Job,  i.  12. 

6 data  H.  7 John,  xix.  11. 

tentationemvenianms,adinoiiemur  infirmitatis  et  imbecillitatis 
nostrae,  dum  sic  rogamus,  ne  quis  se  insolenter  extollat,  ne 
quis  sibi  superbe  atque  arroganter  aliquid  assumat,  ne  quis 
sibi  aut  confessionis  aut  passionis  gloriam  suam  ducat,  cum 
Dominus  ipse  humilitatem  docens  dixerit:  Vigilate  et  orate, 
ne  veniatis  in  tentationem;  spiritus  quidem  promtus  est,  caro 
autem  infirma; 1 ut  dum  praecedit  humilis  et  summissa  con- 
fessio,  et  datur  totum  Deo,  quidquid  suppliciter  cum  timore 
et  honore  Dei  petitur,  ipsius  pietate  praestetur. 

XXVII.  Post  ista  omnia  in  consummatione  orationis  venit 
clausula  universas  petitiones  et  preces  nostras  collecta  brevitate 
concludens.  In  novissimo  enim  ponimus:  Sed  libera  nos  a 
malo,  comprebendentes  ad  versa  cuncta,  quae  contra  nos  in  boc 
mundo  molitur  inimicus;  a quibus  potest  esse  fida  et  firm  a 
tutela,  si  nos  Deus  liberet,  si 2 deprecantibus  atque  implorant- 
ibus  opem  suam  praestet.  Quando  autem  dicimus:  libera  nos 
a malo,  nibil  remanet,  quod  ultra  adbuc  debeat  postulari, 
quando  semel  protectionem  Dei  ad  versus  malum  petamus ; qua 
impetrata  contra  omnia,  quae  diabolus  et  mundus  operantur, 
securi  stamus  et  tuti.  Quis  enim  ei3  de  saeculo  metus  est,  cui 
in  saeculo  Deus  tutor  est? 

XXVIII.  (20)  Quid  mirum,  fratres  dilectissimi,  si  oratio 
tabs  est,  quam  Deus  docuit,  qui  magisterio  suo  omnem  precem 
nostram  salutari  sermone  breviavit?  Hoc  iam  per  Esaiam 
propbetam  fuerat  ante  praedictum,  cum  plenus  Spiritu  sancto 
de  Dei  maiestate  ac  pietate  loqueretur.  Verbum  consummans, 
inquit,  et  brevians  in  iustitia,  quoniam  sermonem  breviatum 
faciet  Deus  in  toto  orbe  terrae.4  Nam  cum  Dei  sermo  Dominus 
noster  Iesus  Cbristus  omnibus  venerit  et  colligens  doctos 
pariter  et  indoctos  omni  sexui 5 atque  aetati  praecepta  salutis 
ediderit,  praeceptorum  suorum  fecit  grande  compendium,  ut 
in  disciplina  coelesti  discentium  memoria  non  laboraret,  sed 

1 Mattli.  xx vi.  41. 

2 Others:  nisi,  and  in  previous  clause  a quibus  .non potest. 

8 vel  H.  4 Isa.  x.  22,  23.  6 sexu  H* 

quod  esset  simplici  fidei  necessarium,  yelociter  disceret.  Sic 
cum  doceret,  quid  sit  vita  aeterna,  sacramentum  vitae  magna 
et  divina  brevitate  complexus  est  dicens : Haec  est  autem  vita 
aeterna,  ut  cognoscant  te  solum  et  verum  Deum  et  quern 
misisti,  Iesum  Christum.1  Item  cum  de  lege  et  prophetis 
praecepta  prima  et  maiora  decerperet:  Audi,  inquit,  Israel. 
Dominus  Deus  tuus  Deus  unus  est.  Et  diliges  Dominum 
Deum  tuum  de  toto  corde  tuo  et  de  tota  anima  tua  et  de  tota 
virtute  tua.  Hoc2  est  primum  man  datum. 2 Et  secundum  simile 
est  huic:  Diliges  proximum  tibi  tanquam  te  ipsum.3  In  his 
duobus'praeceptis  tota  lex  pendet  et  prophetae.4  Et  iterum: 
Quaecunque  volueritis  ut  faciant  vobis  homines  bona,  ita  et 
vos  facite  illis.  Haec  est  enim  lex  et  prophetae.5 

XXIX.  (21)  Nec  verbis  tantum,  sed  et  factis  Dominus 
orare  nos  docuit  ipse  orans  frequenter  et  deprecans  et,  quid 
facere  nos  oporteret,  exempli  sui  contestatione  demonstrans, 
sicut  scriptum  est:  Ipse  autem  fuit  secedens  in  solitudinem 
et  adorans; 6 et  iterum:  Exivit  in  montem  orare  et  fuit  per- 
noctans  in  oratione  Dei.7  Quodsi  ille  orabat,  qui  sine  peccato 
erat,  quanto  magis  peccatores  oportet  orare,  et  si  ille  per 
totam  noctem  iugiter  vigilans  continuis  precibus  orabat, 
quanto  nos  magis  in  frequentanda  oratione  debemus  nocte 
vigilare ! 

XXX.  Orabat  autem  Dominus  et  rogabat  non  pro  se — 
quid  enim  pro  se  innocens  precaretur? — sed  pro  delictis  nos- 
tris,  sicut  et  ipse  declarat,  cum  dicit  ad  Petrum:  Ecce  satanas 
postulavit,  ut  vos  vexaret  quomodo  triticum.  Ego  autem 
rogavi  pro  te,  ne  deficiat  tides  tua.8  Et  postmodum  pro 
omnibus  Patrem  deprecatur  dicens:  Non  pro  his  autem  rogo 
solis,  sed  et  pro  illis,  qui  credituri  sunt  per  verbum  ipsorum 
in  me,  ut  omnes  unum  sint,  sicut  tu,  Pater,  in  me  et  ego  in 
te,  ut  et  ipsi  in  nobis  unum  sint.9  Magna  Domini  propter 

1 John,  xvii.  3.  54  Hoc  primum.  3 Mark,  xii.  29-31. 

4 Matth.  xxii.  40.  5 lb.  vii.  12.  6 Luke,  v.  16. 

7 lb.  vi.  12.  8 lb.  xxii.  31,  32.  9 John,  xvii.  20,  21 

salutem  nostram  benignitas  pariter  et  pietas,  ut  non  con- 
tentus,  quod  nos  sanguine  suo  redimeret,  adhuc  pro  nobis 
amplius  et  rogaret.  Rogantis  autem  desiderium  videte  quod 
fuerit,  ut  quomodo  unum  sunt  Pater  et  Filius,  sic  et  nos  in 
ipsa  unitate  maneamus;  ut  bine  quoque  possit  intelligi, 
quantum  delinquat,  qui  unitatem  scindit  et  pacem,  cum  pro 
boc  et  rogaverit  Do  minus  volens  scilicet,  sic  plebem  suam 
salvam  fieri  et  in  pace  vivere,1  cum  sciret  ad  regnum  Dei 
discordiam  non  venire. 

XXXI.  (22)  Quando  autem  stamus  ad  orationem,  fratres 
dilectissimi,  vigilare  et  incumbere  ad  preces  toto  corde  debe- 
mus.  Cogitatio  omnis  carnalis  et  saecularis  abscedat,  nec 
quidquam  tunc  animus  quam  id  solum  cogitet,  quod  precatur. 
Ideo  et  sacerdos  ante  orationem  praefatione  praemissa  parat 
fratrum  mentes  dicendo:  Sursum  corda,  ut  dum  respondet 
plebs:  Habemus  ad  Dominum,  admoneatur,  nihil  aliud  se 
qnam  Dominum  cogitare  debere.  Claudatur  contra  adver- 
sarium  pectus  et  soli  Deo  pateat  nec  ad  se  bostem  Dei  tem- 
pore orationis  adire  patiatur.  Obrepit  enim  frequenter  et 
penetrat  et  subtiliter  fallens  preces  nostras  a Deo  avocat,  ut 
aliud  habeamus  in  corde,  aliud  in  voce,  quando  intentione  sin- 
cera  Dominum  debeat  non  vocis  sonus,  sed  animus  et  sensus 
orare.  Quae  autem  segnitia  est,  alienari  et  rapi  ineptis  cogita- 
tionibus  et  profanis,  cum  Dominum  deprecaris,  quasi  sit 
aliud,  quod  magis  debeas  cogitare,  quam  quod  cum  Deo 
loqueris.  Quomodo  te  audiri  a Deo  postnlas,  cum  te  ipse  non 
audiasp  Yis  esse  Deum  memorem  tui,  cum  rogas,  quando  tu 
ipse  memor  tui  non  sis?  Hoc  est  ab  hoste  in  totum  non 
cavere,  boc  est,  quando  oras  Deum,  maiestatem  Dei  negli- 
gentia  orationis  offendere,  boc  est  vigilare  oculis  et  corde 
dormire,  cum  debeafc  Christianus,  et  cum  dormit  oculis,  corde 
vigilare,  sicut  scriptum  est  ex  persona  ecclesiae  loqnentis  in 
Cantico  canticorum : Ego  dormio,  et  cor  meum  vigilat.2  Qua- 
propter  sollicite  et  caute  apostolus  admonet  dicens:  Instate 
1 Others : plebem  suam  unire.  2 Cant.  v.  2. 

orationi  vigilantes  in  ea,1  docens  scilicet  et  ostendens,  eos  im- 
petrare,  quod  postulant,  de  Deo  posse,  quos  Deus  videat  in 
oratione  vigilare. 

XXXII.  (23)  Orantes  autem  non  infructuosis  nec  nudis 
precibus  ad  Deum  veniant.  Inefficax  petitio  est,  cum  precatur 
Deum  sterilis  oratio.  Xam  cum  omnis  arbor  non  faciens 
fructum  excidatur  et  in  ignem  mittatur,  utique  et  sermo  non 
habens  fructum  promereri  Deum  non  potest,  quia  nulla  est 
operationefoecundus.  Et  ideo  scriptura  divina  instruit  dicens: 
Bona  est  oratio  cum  ieiunio  et  eleemosyna.2  Xam  qui  in  die 
iudicii  praemium  pro  operibus  et  eleemosynis  redditurus  est, 
bodie  quoque  ad  orationem  cum  opera tione  venienti  benignus 
auditor  est.  Sic  denique  Cornelius  centurio,  cum  oraret, 
meruit  audiri.  Euit  enim  faciens  multas  eleemosynas  in 
plebem  et  semper  orans  Deum.  Huic  circa  horam  nonam 
oranti  adstitit  angelus  testimonium  reddens  sui  operis  et 
dicens:  Corneli,  orationes  tuae  et  eleemosynae  tuae  adscend- 
erunt  ad  memoriam  coram  Deo.3 

XXXIII.  Cito  orationes  ad  Deum  adscendunt,  quas  ad 
Deum  merita  nostri  operis  imponunt.  Sic  et  Raphael  angelus 
Tobiae  oranti  semper  et  semper  operanti  testis  f uit 4 dicens : 
Opera  Dei  revelare  et  confiteri  honorificum  est.  Xam  quando 
orabas  tu  et  Sarra,  ego  obtuli  memoriam  orationis  vestrae  in 
conspectu  claritatis  Dei.  Et  cum  sepelires  tu  mortuos  sim- 
pliciter,  et  quia  non  es  cunctatus  exsurgere  et  derelinquere 
prandium  tuum,  sed  abisti  et  condidisti  mortuum,  missus 
sum  tentare  te ; et  iterum  me  misit  Deus  curare  te  et  Sarram 
nurum  tuam.  Ego  enim  sum  Raphael,  unus  ex  septem  angelis 
iustis,  qui  assisting  us  et  conversamur  ante  claritatem  Dei.5 
(24)  Per  Esaiam  quoque  Dominus  admonet  et  docet  similia 
contestans.  Solve,  inquit,  omnem  nodum  iniustitiae,  resolve 
suffocationes  impotentium  commerciorum ; dimitte  quassatos 
in  requiem  et  omnem  consignationem  iniustam  dissipa;  f range 


1 Col.  iv.  2. 


4 adstitit  H. 


2 Tob.  xii.  8.  3 Acts,  x.  2,  3,  4, 

5 Tob.  xii.  11-15. 

esurienti  panem  tuum  et  egenos  sine  tecto  indue  in  domum 
tuam;  si  videris  nudum,  vesti  et  domesticos  seminis  tui  non 
despicies.  Tunc  erumpet  temporaneum  lumen  tuum,  et  vesti- 
menta  tua  cito  orientur,  et  praeibit  ante  te  iustitia,  et  claritas 
Dei  circumdabit  te.  Tunc  exclamabis,  et  Deus  exaudiet  te  et, 
dum  adhuc  loqueris,  dicet:  Ecce  adsum.1  Adesse  se  repro- 
mittit  et  audire  ac  protegere  se  eos  dicit,  qui  iniustitiae  nodos 
de  corde  solventes  et  eleemosynas  circa  domesticos  Dei  secun- 
dum eius  praecepta  facientes,  dum  audiunt,  quod  Deus  prae- 
cipit  fieri,  ipsi  quoque  a Deo  merentur  audiri.  Beatus  apos- 
tolus Paulus  in  necessitate  pressurae  adiutus  a fratribus  opera 
bona,  quae  fiunt,  sacrificia  Dei  dixit  esse.  Saturatus  sum, 
inquit,  recipiens  ab  Epaphrodito  ea,  quae  a vobis  missa  sunt, 
odorem  suavitatis,  sacrifieium  acceptum  et  placitum  Deo.2 
Nam  quando  quis  miseretur  pauperis,  Deum  foenerat,  et  qui 
dat  minimis,  Deo  donat,  spiritaliter  Deo  suavitatis  odorem. 
sacrificat. 

XXXIY.  (25)  In  orationibus  vero  celebrandis  invenimus 
observasse  cum  Daniele  tres  pueros  in  fide  fortes  et  in  cap- 
tivitate  viefcores  horam  tertiam,  sextain,  nonam,  sacramento 
scilicet  trinitatis,  quae  in  novissimis  temporibus  manifestari 
habebat.  Nam  et  prima  hora  in  tertiam  veniens  consummatum 
numerum  trinitatis  ostendit,  itemque  ad  sextam  quarta  pro- 
cedens  declarat  alteram  trinitatem,  et  quando  a septima  nona 
completur,  per  ternas  horas  trinitas  perfecta  numeratur. 
Quae  horarum  spatia  iampridem  spiritaliter  determinantes 
adoratores  Dei  statutis  et  legitimis  ad  precem  temporibus 
serviebant.3  Et  manifestata  postmodum  res  est,  sacramenta 
olim  fuisse,  quod  ante  sic  iusti  precabantur.  Nam  super  dis- 
cipulos  hora  tertia  descendit  Spiritus  sanctus,  qui  gratiam 
dominicae  repromissionis  implevit.  Item  Petrus  hora  sexta  in 
tectum  superius  adscendens  signo  pariter  et  voce  Dei  monentis 
instructus  est,  ut  omnes  ad  gratiam  salutis  admit teret,  cum 

1 Isa.  lviii.  6-9.  2 Phil.  iv.  18. 

3 Others:  servabant . 

de  emundandis  gentilibus 1 ante  dubitaret.  Et  Dominus  bora 
sexta  crncifixus  ad  nonam  peccata  nostra  sanguine  suo  abluit 
et,  ut  redimere  et  vivificare  nos  posset,  tunc  victoriam  suam 
passione  perfecit. 

XXXY.  (26)  Sed  nobis,  fratres  dilectissimi,  praeter  boras 
antiquitus  observatas  orandi  nunc  et  spatia  et  sacramenta 
creyerunt.  Xam  et  mane  orandum  est,  ut  resurrectio  Domini 
matutina  oratione  celebretur.  Quod  olim  Spiritus  sanctus 
designabat  in  psalmis  dicens:  Rex  meus  et  Deus  meus, 
quoniam  ad  te  orabo,  Domine;  mane  exaudies  vocem  meam, 
mane  2assistam  tibi  et  contemplabor  te.2  Et  iterum  per 
prophetam  loquitur  Dominus:  Diluculo  vigilabunt  ad  me 
dicentes:  Eamus  et  revertamur  ad  Dominum  Deum  nos- 
trum.3 Recedente  item  sole  ac  die  cessante  necessario  rursus 
orandum  est.  Xam  quia  Christus  sol  verus  et  dies  est  verus, 
sole  ac  die  saeculi  recedente,  quando  oramus  et  petimus,  ut 
super  nos  lux  denuo  yeniat,  Cbristi  precamur  adyentum  lucis 
aeternae  gratiam  praebiturum.  Christum  autem  diem  dictum 
declarat  in  psalmis  Spiritus  sanctus.  Lapis,  inquit,  quern 
reprobaverunt  aedificantes,  hie  factus  est  in  caput  anguli.  A 
Domino  factus  est  iste  et  est  admirabilis  in  oculis  nostris. 
Iste  est  dies,  quern  fecit  Dominus;  ambulemus  et  iucundemur 
in  eo.4  Item  quod  sol  appellatus  sit,  Malacbias  propbeta 
testatur  dicens:  Yobis  autem,  qui  timetis  nomen  Domini, 
orietur  sol  iustitiae,  et  in  alis  eius  curatio  est.5  (27)  Quodsi 
in  scripturis  sanctis  sol  yerus  et  dies  yerus  est  Christus,  bora 
nulla  a Christianis  excipitur,  quominus  frequenter  ac  semper 
Deus  debeat  adorari,  ut  qui  in  Christo  hoc  est  in  sole  et  in 
die  yero  sumus,  insistamus 6 per  totum  diem  precibus  et 
oremus;  et  quando  mundi  lege  decurrens  yicibus  alternis 
nox  revoluta  succedit,  nullum  de  nocturnis  tenebris  esse 
orantibus  damnum  potest,  quia  filiis  lucis  et  in  noctibus  dies 

1 gentibus  H.  2 adstabo  tibi  et  videbo  te  H.  Ps.  v.  3,  4. 

3 Hos.  v.  15;  vi.  1.  4 Or,  laetemur  et  epulemur.  Ps.  cxviii.  22-24. 

5 Mai.  iv.  2 (iii.  20,  LXX.).  6 instemus  H. 

est.  Quando  enim  sine  lumine  est,  cui  lumen  in  corde  est? 
Aut  quando  sol  ei  et  dies  non  est,  cui  sol  et  dies  Ckristus 
est? 

XXXYI.  Qui  autem  in  Christo  hoc  est  in  lumine  semper 
sumus,  nec  noctibus  ab  oratione  cessemus.  Sic  Anna  vidua 
sine  intermissione  rogans  semper  et  vigilans  perseverabat  in 
promerendo  Deo,  sicut  in  evangelio  scriptum  est.  Non  rece- 
debat,  inquit,  de  templo  ieiuniis  et  orationibus  serviens  nocte 
ac  die.1  Yiderint  vel  gentiles,  qui  necdum  illuminati  sunt, 
vel  Iudaei,  qui  deserto 2 lumine  in  tenebris  remanserunt. 
Nos,  fratres  dilectissimi,  qui  in  Domini  luce  semper  sumus, 
qui  meminimus  et  tenemus,  quid  esse  accepta  gratia  coeperi- 
mus,  computemus  noctem  pro  die.  Ambulare  nos  credamus 
semper  in  lumine,  non  impediamur  a tenebris,  quas  evasimus. 
Nulla  sint  horis  nocturnis  precum  damna,  nulla  orationum 
pigra  et  ignava  dispendia.  Per  Dei  indulgentiam  recreati 
spiritaliter  et  renati  imitemur,  quod  futuri  sumus.  Habituri 
in  regno  sine  interventu  noctis  solum  diem  sic  nocte  quasi  in 
lumine3  vigilemus.  Oraturi  semper  et  acturi  gratias  Deo  hie 
quoque  orare  et  gratias  agere  non  desinamus. 

1 Luke,  ii.  37.  2 deserti  H.  3 luce  H. 

